Je od velikosti korenjaka odvisna njegova spolna sposobnost?

Sploh ne! Glede na to, da ženski spolni organ ni globoko v njenem telesu, jo lahko majhen penis pri seksu enako dobro zadovolji kot največji. Pravzaprav se moškim z »orjaki« priporoča, da pri ženski delujejo bolj počasi.

Penis je sestavljen iz treh zunanjih vidnih delov: glavice, korena in testisov. Glavica je najobčutljivejši del penisa. Zelo je občutljiva na dotike v spolni igri. Nekoliko manj, vendar dovolj občutljiv je tudi koren penisa, ki v trenutku erekcije otrdi in precej naraste.

Za testise pa lahko rečemo, da so zelo nežen in boleč del penisa. Kadar se partnerka odloči, da bo vzburjala partnerja z gnetenjem in sesanjem testisov, je priporočljivo, da je pri tem kar se da nežna, saj lahko v nasprotnem pri moškem vzbudi nelagodje ali celo bolečino. Zato, dekleta pazljivo, saj je funkcija teh občutljivih spolnih žlez življenjskega pomena – proizvajajo spermo.

Kaj pa masturbacija?

Moški in masturbacija sta dva pojma, ki pa nemalokrat asociirata drug na drugega. Nekdaj so jo prepovedovali, češ da je škodljiva zdravju in da je takšno početje nenormalno in bolestno. Moderni seksologi pa masturbacijo celo priporočajo, in sicer kot sekundarno obliko spolnega zadovoljevanja.

To pomeni, da avtogeni seks sicer pripelje do spolne razbremenitve, nikakor pa ne do spolne zadovoljitve, zato se bolj priporoča v sekundarni obliki. Sicer pa je lahko masturbacija del normalnega seksa: razburljivo je namreč opazovati partnerja, kako se sam pripelje do orgazma, ali kako partnerja drug drugega pripravita do tega.

Ali imajo ženske enake fantazije kot moški?

Izrazita razlika med moško in žensko spolnostjo je, da moške veliko bolj vzburja med drugim tudi psihični efekt. Moški so namreč nagnjeni k temu, da sanjarijo o seksu, kar je največkrat povezano z neizpolnjenimi ali pa skritimi spolnimi željami: striptiz samo za njegove oči, opazovanje spolnega odnosa med dvema ženskama ali odnos moškega in ženske, pri čemer gre lahko za osebe, ki jih sploh ne pozna.

Za razliko od moških so ženske precej imune za psihološke stimulanse. Za to obstaja preprosta razlaga: moški spolni nagon je močnejši od ženskega, ženska pa je pod vplivom moralnih predsodkov, zato je njeno spolno sanjarjenje omejeno.

Dejstvo je, da moške seks zanima bolj kot ženske, zato seks tudi bolj zavede njihova čustva. Prav tako pa so moški v večji meri kot ženske občutljivi na kritike svoje spolne moči, saj se moškost tako družbeno kot tudi psihološko istoveti s seksualnostjo. Vendar družbene značilnosti, ki naj bi veljale za izraz moškosti, kot so grobost, nasilnost, močna volja, brezkompromisnost, ni nujno, da pripomorejo k dobremu seksu. Zato bi bilo nadvse priporočljivo, da bi mnogi moški drugače razumeli svojo pravo seksualnost, predvsem globlje in realneje.